**Rāmuļu pamatskolas pašnovērtējuma ziņojums**

|  |  |
| --- | --- |
| Cēsis, 19.10.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|  Cēsu novada domes priekšēdētāja vietnieks |   |   |
| (dokumenta saskaņotāja pilns amata nosaukums) |
|   |   |  Atis Egliņš - Eglītis |
| (paraksts) |   | (vārds, uzvārds) |
| Datums skatāms laika zīmogā  |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Pirmsskolas izglītības programma | 01011111 |  | V-6176 | 05.02.2013. | 19 | 24 |
| Pamatizglītības programma | 21011111 |  | V-226 | 05.02.2013. | 48 | 52 |
| Pamatizglītības 2. Posma (7.-9.kl.) programma | 23011113 |  | V-6178 | 05.02.2013. | 6 | 9 |
| Pamatizglītības otrā posma programma | 23011113 |  | V-3683 | 18.08.2020. | 5 | 5 |
| Speciālā pamatizglītības programma izglītojamiem ar garīgās attīstības traucējumiem | 21015811 |  | V-3682 | 18.08.2020. | 2 | 2 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) |  17 | Ar direktoru un atbalsta personālu |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. |  nav |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. |  3 | Skolas medmāsa, bibliotekārs, logopēds |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g.

Rāmuļu pamatskolas darba prioritātes nākamajam gadam ir turpināt ieviest kompetenču izglītību un aktualizēt izglītības jauninājumus un pieredzi, vienlaikus nodrošinot kolektīva labjūtību, iesaistīšanos pašvērtējuma procesā un sniedzot kvalitatīvu atgriezenisko saiti. Plānojam iegūt Zaļo karogu un uzlabot izglītojamo prasmes un sasniegumus ikdienā un valsts pārbaudes darbos.

1. **Izglītības iestādes darbības pamatmērķi**
	1. Izglītības iestādes misija – mūsdienīga un droša, kompetencēs balstīta skola, kurā darbojas radīt spējīgs, saprotošs, uz sadarbību vērsts pedagogs, kam atsaucas mērķtiecīgs, zinātkārs, atbildīgs, pozitīvs izglītojamais, un ar visiem sadarbojas līdzadbildīgi, sadarbībai atvērti vecāki.
	2. Izglītības iestādes vīzija par izglītojamo – konkurētspējīgs, kvalitātīvas zināšanas ieguvis, personīgajā izaugsmē ieinteresēta personība;
	3. Izglītības iestādes vērtības cilvēkcentrētā veidā – sadarbība, radošums, vide;
	4. 2020./2021.mācību gada darba prioritātes (mērķi/uzdevumi) un sasniegtie rezultāti

Mērķis: attīstīt vispusīgu personību, kas līdzdarbojas skolas un sabiedrības norisēs, uzņemas atbildību un ir Latvijas patriots.

Uzdevumi: kompetencēs balstīta pamatizglītības standarta un programmu ieviešana;

 izglītojamo mācīšanās prasmju pilnveidošana un sasniegumu paaugstināšana;

 lasītprasmes uzlabošanas akcentēšana visās mācību stundās.

SR, esam ieviesuši kompetencēs balstītu izglītību 1.,4.,7. klasēs, izglītojamie, neskatoties uz attālinātajām mācībām ir pilnveidojuši mācīšanās prasmes, paaugstinājušies sasniegumi.

**Kritēriju izvērtējums**

* 1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  |  |
| Vadītājam ir iespēja iesaistīt visas puses pašvērtēšanā, jo pušu skaits salīdzinoši neliels, izmantojot aptaujas un sarunas. Ļoti atsaucīga skolas padome | Pašvērtēšanā iesaistīt arvien vairāk cilvēku no darbinieku mērķgrupas, ļaujot un rosinot aktīvi un pēc pašiniciatīvas iesaistīties vērtēšanas darbā, lai veicot izvērtēšanu varētu uzlabot kvalitāti un efektivitāti |
| Personāla skaits nav liels, tādēļ pārvaldība ir efektīva, jo personāls iesaistās kopīgu mērķu sasniegšanā, iestādē raksturīga labbūtība | Izzināšu darbinieku vajadzības, tas uzlabos pārvaldības efektivitāti, veicināšu personāla pašiniciatīvu, strādāsim pie skolēnu skaita un skolas iekšējā mikroklimata uzlabošanas |
| Vadības komanda un pedagogi ļoti ieinteresēti skolēnu izaugsmē, skolas saglabāšanā, darbībā, attīstībā | Nepieciešams finansējums vadības komandai – direktora vietniekam izglītības darbā (ir 6.st.) un vietniekam audzināšanas darbā |
| Protu organizēt resursu izvēli, sarunāt piegādi un novest iesākto līdz rezultātam | Nepieciešami kursi par finanšu un resursu pārvaldību, lai uzlabotu zināšanas |
|  |  |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  |  |
| Akreditācijā tika aktualizēts, ka skolā ir izveidoti un atjaunoti visi nepieciešamie tiesiskie dokumenti | Pilnveidot prasmes veidot pašvērtēšanas procesu, sagatavojoties jau iepriekšējā gadā. Sagatavot jaunu attīstības plānu |
| Izglītības iestādes vadītājs balstās uz savām un darbinieku stiprajām pusēm, lai veicinātu līderību un atbildības uzņemšanos | Izveidot algoritmu, kā krīzes situācijās objektīvi darboties, nevis vienmēr balstīties uz iestādes vadītāja spējām |
| Vadītāja runa ir argumentēta, skaidra, loģiska, komunikācija pozitīvi vērsta uz rezultātu | Izveidot principus objektīvas un patiesas atgriezeniskās saites saņemšanai, lai celtu iestādes efektivitāti un kvalitāti |
| Vadītāja ētiskumu un vērtības pamato edurio pedagogu aptauja par iekšējo mikroklimatu iestādē, kas ir pozitīvs un veicinošs | Turpmāk svarīgi definēt skolas kopīgās vērtības un principus, sadarbības veidus un komunikāciju |
| Iestādes vadītājam ir izpratne par nozares politikas mērķiem, iestādes mērķi ir saistīti ar tiem un tiek īstenoti | Vienoti ieviest iestādes darbā nozares politikas mērķus un sasniedzamos rezultātus, ieviešot Skola 2030 norādes un kompetences |
| Izglītības iestādes vadītājam ir pietiekamas zināšanas par audzināšanas un mācīšanas procesiem iestādē, lai to optimāli vadītu | Turpināt aktualizēt jaunumus pedagoģijā un par tiem informēt pedagoģisko personālu sadarbības sapulcēs |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  |  |
| Iestādes vadītājs veido kvalitatīvu un labbūtīgu sadarbību ar dibinātāju, jo tiek uzklausītas nepieciešamās vajadzības un iespēju robežās atbalstītas | Palielināt infrastruktūras un resursu apjomu, sadarbībā ar dibinātāju, iesniedzot nepieciešamos pieprasījumus (Zaļā skola, Zaļā klase, sporta laukums) |
| Vadītājs ir iniciators dažādām aktivitātēm sadarbībā ar vietējo kopienu | Turpināt veidot sadarbību ar vietējo kopienu, akcentējot darba vidē balstītas mācības, pagasta aktivitāšu atbalstīšanu, sadarbojoties ar NVO Kiwanis Cesis |
| Vadītājs rosina un iedrošina personālu piedalīties dažādās inovācijās, aktivitātes tiek atbalstītas  | Attīstīt inovāciju kultūru iestādē, rosinot piedalīties “Meklējam darītājus” un citos dažādos ārpus iestādes esošos pieredzes apmaiņas pasākumos |
| Iestādē izveidotās sadarbības sapulces veicina pedagoģisko darbinieku savstarpējo dalīšanos par uzkrāto pieredzi, kopīgi izvirzītie un sasniegtie mēŗki veicina komandas darbu | Uzlabot komandas darbu, izmantojot dažādas stratēģijas. Doties pieredzes apmaiņā uz kādu no izglītības iestādēm. Bija paredzēts viesoties Ādažu Valdorfskolā un Amatas pamatskolā, ko pēc iespējas realizēsim šogad |
| Izglītības iestādes vadītājam ir izpratne par vecāku sociāli ekonomiskajiem apstākļiem, kas nodrošina iespēju individuālai pieejai problēmu risināšanā | Spēt palīdzēt vecākiem izprast sadarbības kvalitātes nozīmi. Dažādot komunikācijas veidus ar Vecāku dienās un ārpus tām |
| Iestādes vadītājam ir izveidojusies veiksmīga sadarbība ar atsaucīgu vecāku padomi, kas atbalsta un ļauj plānot dažādas inovācijas  | Realizēt vecāku padomes ieteikumus par sporta laukuma uzlabošanu |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
|  |  |
| Pedagogi ar piemērotu izglītību un profesionālajām kvalifikācijām | Vienam pedagogam ir nepieciešams uzlabot savu profesionālo izglītību, jo tā neatbilst kvalifikācijai |
| Iestādē visiem pedagogiem ir nepieciešamie profesionālās kompetences pilnveides kursi | Sekot līdzi jauno pedagogu profesionālajai pilnveidei |
| Iestādē ir nodrošināta visu nepieciešamo mācību priekšmetu un jomu mācīšana | Izveidot pedagogu profesionālās kvalitātes novērtēšanas sistēmu par efektīvu mācību stundu |
| Katru gadu pedagogs veic pašvērtējumu un kopā ar vadību sarunās izvērtē savu profesionālo darbību | Nepieciešams uzlabot pašvērtējuma anketu, lai tā atbilstu izmaiņām skolas mērķiem |
|  |  |

1. **Informācija par lielākajiem īstenotajiem projektiem par 2020./2021.māc.g.**
	1. to īsa anotācija un rezultāti; Nav īstenoto projektu
2. **Informācija par institūcijām, ar kurām noslēgti sadarbības līgumi**
	1. (izglītības programmu īstenošanai) Nav
3. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību)
	2. 2-3 teikumi par galvenajiem secinājumiem pēc mācību gada izvērtēšanas

2020./2021. mācību gadā tika izvēlētas vērtības – patriotisms un atbildība, kuru akcentēšana un nostiprināšana tika veicināta gan ar audzināšanas stundām, gan ar dažādiem pasākumiem, rēķinoties ar attālinātā mācību gada iespējām. Atbildības veidošanu mērķtiecīgi attīstīja pedagogi, sadarbojoties ar izglītojamajiem attālināti. Sākumā tas radīja lielas problēmas krietnai daļai izglītojamo, bet ar laiku tika panākts arī pozitīvs rezultāts.

1. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko). Izglītības iestāde darbojas programmā Ekoskolas un jau desmit gadus ir ieguvusi Zaļo karogu, īstenojot veselīgu dzīvesveidu un akcentējot vides izzināšanu un saglabāšanu. Skolas darbinieki pastiprināti strādā pie izglītojamo mācību satura apguves individualizācijas un diferenciācijas, kas dod pievienoto vērtību izglītojamajiem.
	2. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā. 2018./2019. mācību gadā neatpaliekam no valsts vidējā % sasnieguma krievu valodā, par 13% atpaliekam latviešu valodā, uzskatām, ka tas notiek tāpēc, ka izglītojamie daudz laika pavada viedierīcēs un tādēļ valodas rezultāti krītas. Par 15% atpaliekam no valsts % rezultāta angļu valodā un vēsturē, to nosaka izglītojamo attieksme pret vēsturi, nevēlēšanās iedziļināties pagātnē. Angļu valodā grūtības rada gramatika un tas, ka valodu nelieto ikdienā. Starpība starp iestādes un valsts % rezultātu vislielākā – 21% ir matemātikā. Izglītojamajiem grūtības sasniegt augstu rezultātu, jo ir neprasme izmantot loģisko domāšanu, trūkst patstāvības. 2019./2020. gadā valsts pārbaudes darbi netika kārtoti un 2020./2021. gadā tika veikti diagnosticējošie darbi tikai skolas iekšējai diagnostikai.